open-index/open-wikipedia-markdown huggingface dataset:
ונדי קרייג

**אן גוונדלין "ונדי" קרייג** (באנגלית: **Anne Gwendolyn "Wendy" Craig**; נולדה ב-20 ביוני 1934) היא שחקנית אנגלייה. קרייג ידועה בעיקר מהופעותיה בקומדיות המצבים "Not in Front of the Children", "פרפרים", "...And Mother Makes Three" ו-"...And Mother Makes Five". בין השנים 2003 עד 2011 שיחקה בתפקיד אחות ראשית בסדרת הטלוויזיה "The Royal".

## ביוגרפיה
קרייג נולדה בסקריסטון שבמחוז דרהאם, לחוואי ג'ורג' קרייג ולאשתו אן. היא למדה בבית הספר התיכון לבנות של דרהאם, בתחילה כתלמידת יום ובהמשך בפנימייה. ב-13 באוקטובר 2007 ביקרה קרייג במקום לכבוד פתיחת בניין חדש הקרוי על שמה. היא עברה את מבחני Eleven-plus והמשיכה ללמוד בבית ספר תיכון דרלינגטון. כשהייתה בת 12 עברה המשפחה לפיקטון והיא למדה בבית ספר יארם גראמר סקול. את הכשרתה כשחקנית רכשה בבית הספר למשחק Central School of Speech & Drama.

אחת מהופעותיה הראשונות בטלוויזיה הייתה בפרק "The Gallows Tree" בסדרה "Danger Man" יחד עם פטריק מקגוהן. החל מאמצע שנות החמישים של המאה העשרים שיחקה קרייג בסרטי קולנוע בריטים כגון "המשרת" (1963), ו"נאני" (1965) עם בטי דייוויס, אבל היא החלה להתפרסם כשהופיעה בקומדיות המצבים הבריטיות בשנות השישים והשבעים של המאה העשרים. ב-1967 שיחקה בסיטקום "Not in Front of the Children" של ה-BBC. ב-1969 זכתה קרייג בפרס באפט"א לטלוויזיה לשחקנית הטובה ביותר על הופעתה בסדרה. ב-1971 הופיעה ב-"...And Mother Makes Three" של ITV, בו גילמה אם חד-הורית, שבהמשך הפך לסדרה " ...And Mother Makes Five". בין 1978 עד 1983 שיחקה בקומדיה המצליחה "פרפרים" של ערוץ BBC2.

קרייג חזרה להופיע בדרמה בשנים 1981 עד 1983 בסדרה "נאני", אותה יצרה וכתבה מספר פרקים. היא שיחקה בתפקיד ג'ונתן מאר, שם עט בו השתמשה לכתיבת פרקים בסדרה "...And Mother Makes Five". בין 2003 עד 2011 שיחקה קרייג בתפקיד אחות ראשית בשם "טופי" בסדרה "The Royal" של ITV. היא המשיכה להיות מזוהה עם קומדיות ושיחקה ב-1993 ו-1994 בתפקיד ראשי בדמות אנני בסדרה "Brighton Belles", הגרסה הבריטית לסדרה הקומית "בנות הזהב". קרייג הופיעה בתפקיד אמו של רג'י בקומדיה של BBC1 "רג'י פרין" (עונה ראשונה ב-2009, ועונה שנייה ב-2010), עיבוד מחודש לסדרה משנות השבעים של המאה העשרים בשם "The Fall and Rise of Reginald Perrin".

ב-2012 השתתפה קרייג בתפקיד אורח בפרק בסדרה "מאסטר שף" לצדם של כוכבי קומדיות מצבים משנות השבעים של המאה העשרים. בינואר 2014 הופיעה בדרמה הפופולרית "דרך ווטרלו" של ה-BBC.

בפברואר 1970 הפתיע אותה המנחה איימון אנדרוז והוקדשה לה תוכנית של "אלה הם חייך".

### חיים אישיים
קרייג הייתה נשואה לג'ק בנטלי, נגן טרומבון, תסריטאי ועיתונאי, החל מ-1955 ועד מותו ב-1994. לבני הזוג נולדו שני בנים אלאסטר ורוס. ב-2004 התגלה שאביו האמיתי של בנה השני היה ג'ון מורטימר, שאיתו היה לה רומן קצר.

## פילמוגרפיה

## קישורים חיצוניים

* ונדי קרייג בתוכנית "אלה הם חייך"

## הערות שוליים

קטגוריה:שחקני קולנוע וטלוויזיה אנגלים
קטגוריה:זוכי פרס באפט"א: אישים
קטגוריה:בריטיות שנולדו ב-1934
קטגוריה:בריטים שנולדו ב-1934
שאנגחאי SH760

**שאנגחאי SH760** (באנגלית: **Shanghai SH760**) היא מכונית סלון מתוצרת יצרנית כלי רכב הסינית סאיק מוטור אשר יוצרה בין השנים 1958–1971.

דגמי "שאנגחאי SH760" התבססו על טכנולוגיית מרצדס בנץ של מודלים משנות החמישים, ומשנת 1966 דגם ה"שאנגחאי SH760" התבסס על דגם "Mercedes-Benz W116"  מסדרת "S-class".

## תצורות "שאנגחאי SH760"
* 4 דלתות - סדאן
* 4 דלתות - קבריולה (יוצרו 2 יחידות)

## דגמי "שאנגחאי SH760"

* "שאנגחאי SH760"
* "שאנגחאי SH760A" (יוצר משנת 1968)
* "שאנגחאי SH760B" (יוצר משנת 1974)
## "שאנגחאי SH760"
* הדגם היה קרוי גם "Shanghai SH7221"
* 4 דלתות
* 5 נוסעים
* מאייד: מסוג "carburator 1 x "Shangfu
* תאוצה בין 0 - 100 קמ"ש היא 22.6 שניות (דגם "שאנגחאי SH760A" שנת 1962)

## תמונות

קובץ:Shanghai SH760A front-right 2016 Shanghai Auto Museum.jpg | "שאנגחאי SH760"
קובץ:Shanghai SH760A rear-right 2016 Shanghai Auto Museum.jpg | "שאנגחאי SH760"
קובץ:Shanghai SH760A-B -- Beijing Automobile Museum -- 2012-08-07.jpg | "שאנגחאי SH760"
קובץ:1964 Shanghai SH760 -- Shanghai Automobile Museum -- 2012-05-26.jpg | "שאנגחאי SH760", שנת 1964
קובץ:Shanghai Convertible 1970 (14653827390).jpg | "שאנגחאי SH760" - קבריולט
קובץ:1986 Shanghai SH760 p3.JPG | "שאנגחאי SH760", שנת 1986
קובץ:1986 Shanghai SH760 photo1.JPG | "שאנגחאי SH760", שנת 1986
קובץ:1986 Shanghai SH760 photo2.JPG | "שאנגחאי SH760", שנת 1986
קובץ:1986 Shanghai SH760 photo3.JPG | "שאנגחאי SH760", שנת 1986
קובץ:1986 Shanghai SH760 photo4.JPG | "שאנגחאי SH760", שנת 1986


## לקריאה נוספת
* "שאנגחאי SH760" - תמונות

## קישורים חיצוניים

* 

## הערות שוליים

קטגוריה:דגמי מכוניות שהושקו ב-1958
קטגוריה:מכוניות סלון
קטגוריה:מכוניות קבריולה
קטגוריה:כלי רכב המיוצרים בסין
סוזאן סוזאן

"**סוזאן סוזאן**" (באנגלית: ***Desperately Seeking Susan***) הוא סרט דרמה קומית אמריקאי משנת 1985, עם מדונה ורוזנה ארקט בתפקידים הראשיים.

רוזנה ארקט זכתה בפרס באפט"א לשחקנית הטובה ביותר בתפקיד משנה (אף על פי ששיחקה בתפקיד ראשי). היא הייתה גם מועמדת לשחקנית הטובה ביותר - סרט קומדיה או מוזיקלי.

העלילה מתרחשת בניו יורק ועוסקת בצורה דרמטית - קומית על הקשרים בין שתי נשים שונות, אחת עקרת בית עשירה ומשועממת והשנייה נוודה בוהמית.

זה היה התפקיד הגדול הראשון של מדונה בסרטים עליו קבלה ביקורות טובות אך היא לא הצליחה בקולנוע. מדונה השתתפה ביותר מ-15 סרטים והיא גם ידועה כשחקנית עם פרסי פטל הזהב הרבים ביותר.

## תקציר העלילה
רוברטה גלאס (רוזנה ארקט) היא עקרת בית משועממת הגרה בשכונה אמידה בניו ג'רזי ומחפשת אתגר בחיים. בעלה גארי (מרק בלום) הוא סוחר אמבטיות וג'קוזי אמיד ולא שם לב לרצונותיה של אשתו.

רוברטה שמה לב למודעה קטנה בעיתון ובה אלמוני מבקש נואשות להיפגש עם סוזן בבטרי פארק. סוזן הזאת היא סוזן תומאס (מדונה) והאלמוני הוא חברה ג'ים (רוברט ג'וי) המנגן בלהקת רוק. בינתיים היא מבלה באטלנטיק סיטי עם עבריין ששדד עגילים עתיקים של נפרטיטי. היא בורחת ממנו עם העגילים החבר מחוסל על ידי איש המאפיה שמתחיל לחפש אחריה. רוברטה עוקבת אחרי סוזן ורוצה להידמות לה.

ג'ים מבקש מחברו דז (איידן קווין) שישגיח על חברתו. צירוף מקרים מוזר גורם שרוברטה תקבל מכה בראש ותאבד את זכרונה. דז מוצא אותה וחושב שהיא סוזן. מתחיל ביניהם רומן אהבה.

כאן מתחיל מהלך של טעויות זיהוי. גארי מתחיל לחפש אותה בלווית אחותו לסלי (לורי מטקלף) וחברה לארי (סטיבן רייט).

רוברטה החושבת עדיין שהיא סוזן, מתחילה להופיע כעוזרת קוסם במועדון הקסם בו עבדה סוזן, בהנחייתו של ריי (ג'ון טורטורו).

רוברט בחיפושיו עולה על עקבותיה של סוזן ומזמין אותה לביתו.

העלילה מסתבכת כאשר רוברטה מתבוננת בטלוויזיה בפרסומת לאמבטיות בו מופיע בעלה וזכרונה חוזר אליה. איש המאפיה ויין נולן (ויל פטון) רודף אחריה ברחובות חשוכים, מתנפל עליה ובורח כשמגיע שוטר. היא נעצרת על זנות ושוטטות ובעלה נקרא להפתעתו לשחרר אותה.

לבסוף נפגשות שתי "הסוזנות" ומתגברות על המאפיונר המבקש לשדוד את העגילים. רוברטה חוזרת לדז וסוזנה, לג'ים. שתיהן זוכות בפרס ובתהילה על החזרת העגילים העתיקים.

## קישורים חיצוניים

* קדימון לסרט סוזאן סוזאן, באתר יוטיוב

קטגוריה:סרטי 1985
קטגוריה:סרטי קומדיה רומנטית
קטגוריה:סרטים אמריקאיים
קטגוריה:סרטים באנגלית
קטגוריה:סרטים על אמנזיה
קטגוריה:סרטים שצולמו בניו ג'רזי
במה פתוחה

ממוזער|הופעת במה פתוחה בארצות הברית
**ערבי במה פתוחה** (באנגלית: **open mic**) הם מרחבים שבהם אנשים מן השורה מופיעים מול קהל בהופעה חיה. המרחבים מתקיימים בברים, בתי קפה, מועדוני קומדי-קלאב  או מתנ"סים.

מטרת האירוע היא לאפשר לחובבנים חסרי ניסיון בתחומם להתנסות בהופעה בפני קהל, לצבור ניסיון וביטחון, לבדוק חומרים על קהל אמיתי ולקבל חשיפה ראשונית (כך למשל התחיל את דרכו הקומיקאי ירון ברלד). גם מופיעים מנוסים משתתפים לעיתים בערבים כאלה כדי לבדוק חומרים חדשים ולקיים קשר לא אמצעי עם קהל לא בהכרח אוהד.

האירועים נערכים לרוב ללא עלות עבור הקהל או המופיעים. המארגנים מתנדבים או מרוויחים מתשלום הקהל על אוכל ושתייה.

ערבי במה פתוחה נחלקים לפי תחום המופיעים. מדובר בעיקר בסטאנדאפיסטים, מוזיקאים, משוררים ויזמים.

בישראל נערכים באופן סדיר ערבי במה פתוחה לקומיקאים במועדונים קאמל קומדי קלאב וקומדי פקטורי.

## ראו גם
* ג'אם סשן

## קישורים חיצוניים
* יוני ברקוביץ׳ - כולם רוצים במות פתוחות וג’אמים? 07.04.19, אתר הלילה

## הערות שוליים

קטגוריה:אמנות הבמה
סצ'ואן איירליינס

[ממוזער|250px|[איירבוס A350-900 של החברה]]
[ממוזער|250px|[איירבוס A330-200 של החברה]]
**סצ'ואן איירליינס** (בסינית: **四川航空**) היא חברת תעופה סינית הפועלת מנמל התעופה הבינלאומי בצ'נגדו, סין. לחברה יש למעלה מ-270 יעדים, המשלבים יעדים מקומיים, נתיבים אזוריים ונתיבים בינלאומיים, כאשר רשת המסלולים שלה מכסה את אסיה, אירופה, אוקיאניה וצפון אמריקה.

## היסטוריה
חברת התעופה הוקמה ב-19 בספטמבר 1986, וטסה לראשונה ב-14 ביולי 1988. באוגוסט 2002 החברה הופרטה ונמכרה לבעלי מניות פרטיים.

## פעילות החברה בישראל
קבוצת "טל שירותי תעופה" היא נציגת החברה בישראל. ב-26 בספטמבר 2018, החלה החברה להפעיל 2 טיסות שבועיות מנתב"ג לעיר צ'נגדו שבמרכז הרפובליקה העממית של סין.

## צי המטוסים
צי המטוסים של החברה נכון לדצמבר 2019:

## ראו גם
*טיסה 8633 של סצ'ואן איירליינס

## קישורים חיצוניים

* 

* האתר הרשמי באנגלית
* 

## הערות שוליים

קטגוריה:חברות תעופה סיניות
Zotye T700

**Zotye T700** הוא דגם של קרוסאובר מתוצרת יצרנית הרכב הסינית **Zotye Auto**  (שם מלא: **Zotye International Automobile Trading Co., Ltd**) אשר מיוצרת משנת 2016 ועד היום,

## תצורות "Zotye T700"
  
* הנעה קדמית 4x2
* הנעה כפולה 4x4

## Zotye T700

* קרוסאובר בינוני
* 5 דלתות
* 5 נוסעים
* מבחני בטיחות: "C-NCAP"  לפי תקנון ה-יורו NCAP - סיכום: 5 כוכבים (5 stars) בוצע בשנת 2015
* בשנת 2017 שווקו 58,961 יחידות

## תמונות

קובץ:Zotye T700 03 China 2017-03-25.jpg | דגם "Zotye T700"  
קובץ:Zotye T700 02 China 2017-03-25.jpg | דגם "Zotye T700"  
קובץ:Zotye T700 04 China 2017-03-25.jpg | דגם "Zotye T700"  
קובץ:Zotye T700.jpg | דגם "Zotye T700"  
קובץ:Zotye T700 rear.jpg | דגם "Zotye T700"  
קובץ:Zotye T700 05 China 2017-03-25.jpg | דגם "Zotye T700"  


## ראו גם
* קרוסאובר (מכונית)
* Zotye T300    
* Zotye T500
* דומי X5
* Zotye Z100
* זוטי T800 

## קישורים חיצוניים

* 
* 

## הערות שוליים

קטגוריה:דגמי מכוניות שהושקו ב-2016
קטגוריה:קרוסאובר
T700
קטגוריה:כלי רכב המיוצרים בסין
הגלקסיה הננסית הדובה הקטנה

**הגלקסיה הננסית הדובה הקטנה** היא גלקסיה ננסית אליפסואידית שנמצאת בקבוצת הכוכבים הדובה הקטנה במרחק של כ-225,000 שנות אור ממערכת השמש והיא גלקסיית לוויין של שביל החלב. הגלקסיה התגלתה בשנת 1954 על ידי אנדרו וילסון בתמונות שצולמו על ידי מצפה הכוכבים פאלומר, כמו גם הגלקסיה הננסית דרקון והגלקסיה הננסית אריה I. הגלקסיה נמצאת כ-7 מעלות מדרום-דרום-מזרח לכוכב β בדובה הקטנה אך בהירות נראיתה מדרגה 10.6 והמראה שלה, של אזור מעט עשיר יותר בכוכבים עמומים ביחס לסביבתה, מקשים על זיהויה.

## מאפיינים
גודלה הזוויתי של הגלקסיה הוא בין 20 ל-30 דקות קשת שממרחקה שקול לקוטר של כ-2,100 שנות אור. מסתה מוערכת בכ- מסות שמש, כ-100 מיליוניות ממסת שביל החלב, אך מסת הכוכבים הנראים שבה היא פחות מאחוז מהמסה הכוללת, ונראה שהיא מורכבת כמעט רק מחומר אפל שטיבו אינו ידוע. כמעט כל כוכבי הגלקסיה הם כוכבים זקנים מאוד שנוצרו לאורך תקופה של כ-2 מיליארד שנים, שהתרחשה לפני כ-14 מיליארד שנים, כלומר בסמוך להיווצרותה של הגלקסיה, ומאז לא נוצרו בה כוכבים חדשים.

## קישורים חיצוניים

* 

## הערות שוליים

קטגוריה:קבוצת הכוכבים הדובה הקטנה
הדובה הקטנה
הדובה הקטנה
לורנצו ברנרדו

[שמאל|ממוזער|250px|ארמונה של משפחת ברנרדו השוכן [סן פולו (רובע)|ברובע סן פולו בוונציה]]
**לוֶֹרנְצוֹ בֶּרְנָרְדוֹ** (באיטלקית: **Lorenzo Bernardo**; 15 ביולי 1534, ונציה, הרפובליקה של ונציה – 5 במאי 1592, ונציה, הרפובליקה של ונציה) היה דיפלומט ונציאני, סנטור ושגריר בפועל של הרפובליקה של ונציה לאימפריה העות'מאנית. ברנרדו נודע בדיווחיו וניתוחיו המפורטים מהיבטים שונים על ההתנהלות באימפריה, אשר שפכו לראשונה אור לעיניים מערביות על מוסדותיה ודרכי התנהלותה.

## ביוגרפיה
לורנצו ברנרדו נולד ב-1534 בוונציה למשפחה מיוחסת. הוא התחנך בעירו ויועד לתפקידי דיפלומטיה לפי מסלול המשרות הוונציאני. ב-1554 החל את הקריירה הדיפלומטית שלו עת כיהן כעוזרו של שגריר הרפובליקה של ונציה לממלכת צרפת. בין 1559 ל-1562 ובין 1569 ל-1571 כיהן בסנאט הוונציאני. במהלך המלחמה הוונציאנית-עות'מאנית (1573-1570) לחם בשורות צבא הרפובליקה כמפקד גליאצה. הוא כיהן בשורת תפקידים מנהליים בוונציה וב-1584 מונה לפודסטה בוורונה וכיהן שנה בתפקידו. בין 1585 ל-1587 כיהן כשגריר בפועל  בקונסטנטינופול. ב-1588 נשלח כמפקד צבאי לעיר ברשיה. ביולי 1590 ביקש להשתחרר מתפקידו לאחר פטירת בנו סבסטיאנו, משום שנדרש לתמוך באלמנת בנו וילדיה הצעירים.

עם זאת, באפריל 1591 התבקש ברנרדו לנסוע לקונסטנטינופול ולדאוג לחזרתו לוונציה של השגריר המכהן ג'ירולאמו ליפומאנו אשר הורשע שלא בפניו בעוון בגידה ושחיתות כלכלית, ונידון למוות. ברנרדו הפליג בים האדריאטי ונחת בדוברובניק וממנה המשיך לקוטור, בודווה ואולצין ומשם במסע רגלי לעיר לז'ה . ברנרדו לווה על ידי חיל משמר מקרב היניצ'רים. במסעותיו עבר דרך כפרים ויישובים נידחים בהם לא ביקר מערב-אירופי לפני כן. הוא הגיע לקרויה וממנה לטירנה, לאלבסן ומשם לסטרוגה. בהמשך חנה במונסטיר שם צוין בפניו שבעיר ישנם 1,500 בתים ו-200 מהם (13.34 אחוזים) הם של יהודים. ברנרדו מציין שהוא ומלוויו התארחו אצל הרב שמואל נחמיאס. ברנרדו כינה בכתביו את הרב נחמיאס "קונסול" היהודים בעיר. במקורות בעברית מצוין כי שמואל נחמיאס כיהן כרב הראשי של יהודי מונסטיר ב-1591. עוד מצוין, כי היה אחיו של ראש קהילת סלוניקי באותה העת אברהם נחמיאס (מתועד גם כאברהם אבן נחמיאס). ממונסטיר נסע ברנרדו לסלוניקי וב-15 ביוני הגיע לקונסטנטינופול. בהגיעו לקונסטנטינופול הצליח לשכנע את השלטונות העות'מאניים ובהמשך את ליפומאנו עצמו לשוב לוונציה. ליפומאנו הושב לוונציה וממנה נשלח לאי לידו. במהלך ההפלגה ללידו טבע אם כתוצאה מהשלכה יזומה מהספינה או ששם קץ לחייו.

ברנרדו נשאר בקונסטנטינופול כשגריר בפועל והעביר דיווחים מודיעיניים על המגעים הדיפלומטיים בין העות'מאנים לבין האימפריה הספרדית בדבר הסכם שביתת נשק. הוא סיים את תפקידו ב-1592 ושב לוונציה.

ברנרדו תיעד באופן מפורט את מסעו לקונסטנטינופול והעביר דיווחים מפורטים על סדרי המנהל, פריסת הצבא, קווי התחבורה השונים, נתונים דמוגרפיים ואתנייים, אדריכלות היישובים השונים, וסקירות כלכליות נרחבות. סקירותיו פרשו לראשונה לעין מערבית את אופן ההתנהלות באימפריה והיוו מקור ראשוני למחקרים מאוחרים יותר ובכלל זה גם על קהילות יהודיות באזורים אלו.

היה נשוי לאָנְיֶזֶה דִי ג'וֹבָאנִי מוֹצֶ'נִיגוֹ (באיטלקית: Agnese di Giovanni Mocenigo) ולזוג היו 3 ילדים. לורנצו ברנרדו הלך לעולמו בוונציה ב-1592 והוא בן 57 שנים.

## הערות שוליים

קטגוריה:הרפובליקה של ונציה: אישים
קטגוריה:שגרירים
קטגוריה:ילידי 1534
קטגוריה:נפטרים ב-1592
שמרון (פירושונים)

קטגוריה:שמות משפחה עבריים
קטגוריה:שמות משפחה טופונימיים
לנד ווינד X6

**"לנד ווינד X6"** (באנגלית: **Landwind X6**) הוא דגם של SUV מתוצרת יצרנית הרכב הסינית **Jiangling Motors**  (שם מלא: **Jiangling Motors Corporation Limited **, בסינית: **江铃汽车公司**) אשר יוצר על ידי חברת הבת **Landwind**  בין השנים 2005–2009. לאחר הספקת ייצור דגם זה, היצרן פיתח JMC Yuhu שייצור סדרתי החל בשנת 2012.

## היצרן "Jiangling Motors"
קונצרן הרכב **Jiangling Motors** קשור בקשרי שיתוף פעולה ל"רכבי צ'אנגן" (שם מלא: **Chang'an Automobile (Group) Co., Ltd**) ולקונצרן ייצור הרכב היפני **"[[איסוזו]]"**.

## תצורות "לנד ווינד X6"
* 3 דלתות
* 5 דלתות
* 4 דלתות - טנדר

## לנד ווינד X6
* דגם ה"לנד ווינד X6" נגזר מן הטכנולוגיה של "Isuzu Rodeo"  שיוצר בין השנים 1998–2004 על ידי איסוזו
* הנעה 4x2
* הנעה כפולה 4x4
* 5 נוסעים
* דגם ה"לנד ווינד X6" יוצא לאירופה

### מבחני בטיחות
לאחר סדרה של בדיקות בטיחות שעבר דגם ה"לנד ווינד X6" שמועדון הרכב הגרמני "ADAC"  הראה במבחן ההתרסקות שלו, שנערך עבור יורו NCAP, הגיע למסקנה כי נהג של דגם רכב זה לא ישרוד התנגשות חזיתית ב 64 קמ"ש.,

היבואנית ההולנדית של דגם ה"לנד ווינד X6" קראה לבדיקה של סוכנות הפיקוח על בטיחות הגרמנית "TÜV", כדי להראות שהמכונית אכן בטוחה מספיק לתקנים האירופיים. מבחנים אלה דומים לבדיקות ה-EuroNCAP, אך מהירות ההתנגשות נמוכה יותר, ועומדת על 56 קמ"ש.

למרות תוצאות התרסקות הגרוע ביותר מזה עשרות שנים, "TÜV" אישר כי דגם ה"לנד ווינד X6" עמד בכל קריטריונים בטיחות חובה על פי "ECE R94".
המחלוקת לא הסתיימה שם. המתנגדים אומרים כי תוצאות בדיקת "TÜV" אינה מספיקה כדי להבטיח את בטיחות הרכב היום. הם טוענים כי "R94" הוא מיושן ורק מבטיח כי הנהג יהיה בחיים לאחר התרסקות, וכי זה לא לוקח בחשבון פציעות חמורות כגון ריסוק חמור של הרגליים. "R94" מבוצעת גם במהירות נמוכה יותר.

### דגמים
* 2,0-Liter
* 2,4-Liter
* 2,8-Liter

## תמונות

קובץ:Landwind at the IAA 2005.jpg | "לנד ווינד X6", שנת 2005
קובץ:Landwind X6 2.4 16V, rear left.jpg | "לנד ווינד X6", דגם "2.4 16V"
קובץ:2006 Landwind 2.8 TD (8870501485).jpg | "לנד ווינד X6", שנת 2006, דגם "2.8 TD"
קובץ:Landwind X6 rear China 2012-05-06.JPG | "לנד ווינד X6"
קובץ:Landwind X6 2.4 16V, front left.jpg | "לנד ווינד X6" דגם "X6 2.4 16V"
קובץ:Landwind X6 facelift China 2015-04-08.jpg | "לנד ווינד X6"
קובץ:Landwind Front.JPG | "לנד ווינד X6"
קובץ:JMC Baodian facelift III China 2017-03-29.jpg | "לנד ווינד X6" - טנדר
קובץ:JMC Boarding 2.8 TD 4WD 2010 (12894361464).jpg | "לנד ווינד X6" - טנדר דגם "2.8 TD 4WD"


## ראו גם
* קרוסאובר (מכונית)
## לקריאה נוספת
* "לנד ווינד X6" - תמונות

## קישורים חיצוניים

* 
* 
* 

## הערות שוליים

קטגוריה:דגמי מכוניות שהושקו ב-2005
קטגוריה:SUV
קטגוריה:רכבי שטח ופנאי גדולים
קטגוריה:כלי רכב המיוצרים בסין
באטן

**בַּאטִן** (בערבית: **باطن**) הוא מושג אסלאמי, אשר משמעותו המילולית היא "פנימי", ומתורגם לעיתים גם כ"נסתר".

הבאטן הוא ההפך מהט'אהר, שמשמעותו "חיצוני" ולעיתים מתורגם גם כ"נגלה".

המוסלמים מאמינים שלכל אינדיבידואל יש עולם פנימי, אשר מקושר לעולם הנשמות הנסתר, והוא למעשה פנימיותו הרוחנית של האדם.

כך, לפי התפיסה האסלאמית, כאשר האלמנט הפנימי הנ"ל מטוהר באורו של אללה, האדם מתקדם בדרכו הרוחנית ומתפתח.

במשמעותו הרחבה יותר של המושג, הכוונה היא לא רק לעולמו הפנימי והנסתר של האדם, אלא בכלל לכל העולם הנסתר, כפי שתופסים אותו המוסלמים.

לעיתים קרובות, נקשר המושג הזה גם לכוונתו של המאמין בעת מעשיו ועת הפולחן: המעשה או הפולחן הם הצד החיצוני, בעוד שהכוונה היא הצד הפנימי, ושניהם מרכיבים ביחד את הפעולה.

בנוגע לקוראן, מתאר המושג הזה את משמעותו הנסתרת, הפילוסופית, המיסטית, בעוד שהט'אהר מתאר את המשמעות הנגלית והברורה.

## הערות שוליים

קטגוריה:סופיות
קטגוריה:פילוסופיה אסלאמית
צנעני

**צנעני** (נכתב גם **צנעאני**) הוא שם משפחה יהודי-תימני שמשמעותו היא "יוצא צנעא" שבתימן.

קטגוריה:שמות משפחה
קטגוריה:שמות משפחה ביהדות תימן
קטגוריה:שמות משפחה טופונימיים
שיר זיו

**שיר זיו** (נולדה ב-27 בנובמבר 1978) היא עיתונאית ישראלית; מחברת הספר "מכתבים לאיה".

## ביוגרפיה
זיו נולדה וגדלה ברמת השרון.

בוגרת תיכון אלון ברמת השרון.

שירתה בלשכת ראש אכ"א.

זיו החלה את דרכה בתקשורת בידיעות אחרונות במוסף "24 שעות". שימשה ככתבת פלילים לצד בוקי נאה בשנים 2000–2001. עבדה כתחקירנית בערוץ הספורט ובחדשות 10 עם הקמתה בתוכניות הבוקר ובתוכנית "זה הזמן" עם עמנואל רוזן. שימשה כעורכת בחדשות 10 במהדורה המרכזית אותה הגישו מיקי חיימוביץ' ויעקב אילון. לאחר מכן שבה לערוץ הספורט למחלקה הדוקומנטרית, אותה ניהל דני ענבר, שם שימשה כמפיקה ראשית (מפיקת התוכנית "אחד על אחד", והסרט "פליימייקר" על אייל ברקוביץ'). בנוסף ערכה תוכניות רדיו ברדיו תל אביב ("תוכנית הברנז'ה", "הזמנה זוגית" עם ששי קשת ויונה אליאן).

החלה את דרכה ב-"ישראל היום" עם ייסוד העיתון. שימשה כמבקרת הטלוויזיה של העיתון עד מרץ 2017. במקביל שימשה ככתבת מגזין ובעלת מדורים אישיים ("מכתבים לאיה"). במקביל, שימשה כמבקרת הטלוויזיה של גל"צ והעבירה סדנאות כתיבה ("חשיפה", "גיבור תרבות").

משמשת ככתבת מגזין בכירה ובעלת המדור "מתי בפעם האחרונה" במוסף "שישבת" של העיתון "ישראל היום" בו היא מראיינת שחקנים, סופרים, מוזיקאים, יוצרים וספורטאים. מרצה לתקשורת ומנחת כתיבה, בעלת פינת קולנוע ב-"רשת 13".

נשואה לגיא צדיק, עיתונאי וסופר, ואם לשתי בנות. מתגוררת בגבעתיים.

## קישורים חיצוניים

* 

קטגוריה:בוגרות תיכון אלון (רמת השרון)
קטגוריה:בוגרי תיכון אלון (רמת השרון)
קטגוריה:עיתונאיות ישראליות
קטגוריה:עיתונאים ישראלים
קטגוריה:ישראליות שנולדו ב-1978
קטגוריה:ישראלים שנולדו ב-1978
הגלקסיה הננסית הדובה הגדולה I

**הגלקסיה הננסית הדובה הגדולה I** היא גלקסיה ננסית אליפסואידית שנמצאת בקבוצת הכוכבים הדובה הגדולה במרחק של כ-316,000 שנות אור ממערכת השמש והיא גלקסיית לוויין של שביל החלב. הגלקסיה התגלתה בשנת 2005 כאזור עם צפיפות גבוהה של כוכבים עמומים עם בהירות נראית מדרגה 14.4 ולא היה ברור בהתחלה אם מדובר בגלקסיית לוויין של שביל החלב או בצביר כדורי. היא נמצאת כ-6 מעלות מדרום-מערב למראק, אך בשל בהירותה הנמוכה והיותה למעשה אזור עשיר בכוכבים עמומים ביחס לסביבה, לא ניתן לצפות בה ישירות.

## מאפיינים
גודלה הזוויתי של הגלקסיה הוא כ-23 דקות קשת שממרחקה שקול לקוטר של כ-2,100 שנות אור. מסתה מוערכת בכ- מסות שמש, כ-50 מיליוניות ממסת שביל החלב, אך מסת הכוכבים הנראים שבה היא רק כ-14,000 מסות שמש, ונראה שהיא מורכבת בעיקר מחומר אפל שטיבו אינו ידוע. עוצמת ההארה הכוללת שלה היא רק פי 12,500 מעוצמת ההארה של השמש, כלומר קיימים על-ענקים שפולטים יותר אור ממנה. המתכתיות של כוכבי הגלקסיה נמוכה מאוד, כ-7 אלפיות מזאת של השמש, מה שמראה שכוכבי הגלקסיה הם זקנים מאוד ואין בה יצירה של כוכבים חדשים.

## קישורים חיצוניים
* 

## הערות שוליים

קטגוריה:קבוצת הכוכבים הדובה הגדולה
הדובה הגדולה I
הדובה הגדולה I
הייוורד (קליפורניה)

**הייוורד** (באנגלית: **Hayward**) היא עיר במחוז אלמדה שבמזרח מפרץ סן פרנסיסקו, קליפורניה, ארצות הברית. נכון ל- 2020 התגוררו בעיר כ-162,954 תושבים, מה שמציב אותה במקום ה-36 בגודלה בקליפורניה.

## היסטוריה
ההתיישבות האנושית באזור קיימת למעלה מ-4,000 שנים. לפני בוא האירופאים, התגוררו בסביבה זו אינדיאנים רבים. בשנת 1852 נפתח מלון דרכים באזור, ותחנת דואר נפתחה בשנת 1860. בשנת 1876 התבססה התיישבות קבע באזור. הכלכלה המקומית התפתחה בסוף המאה ה-19 כתוצאה מחקלאות ומתיירות. גידולים מקומיים בולטים היו עגבניות, תפוחי אדמה, אפרסקים, דובדבנים ומשמשים.

בשנים שקדמו למלחמת העולם השנייה, התגוררו בהייוורד כאמריקאים רבים ממוצא יפני. תושבים אלו נעצרו בסופו של דבר במסגרת כליאת היפנים בארצות הברית. בתקופה זו נפתחו מפעלים צבאיים רבים אשר יצרו מקומות תעסוקה לתושבי העיר.

## דמוגרפיה
לפי מפקד האוכלוסין משנת 2010, התגוררו בהייוורד כ-144,186 תושבים בכ-45,365 משקי בית כאשר הצפיפות היא 873.3 נפש לקמ"ר. הגיל החציוני הוא 33.5 שנים.

החלוקה האתנית של העיר היא:
* 34.2% לבנים
* 22% אסייתים (10.4% פיליפינים, 3.9% סינים, 3% הודים, 2.7% וייטנאמים, 0.5% יפנים, 0.5% קוריאנים, 0.2% קמבודים, 0.1% פקיסטנים)
* 11.9% אפרו-אמריקאים
* 1% אינדיאנים
* 23.9% מגזעים אחרים
* 7.1% משני גזעים או יותר.

תושבים ידועים אשר התגוררו בהייוורד למשך תקופה כזו או אחרת הם: מהרשלה עלי, מקס בר, צ'ארלס ואדי' אדי האוס, קלאודיה קולב, דיימון סימפסון, ג'ואן וסטון וקריסטי ימאגוצ'י.

## ערים תאומות
* 

## קישורים חיצוניים

* 

## הערות שוליים

קטגוריה:קליפורניה: ערים
קטגוריה:מחוז אלמידה: ערים
קטגוריה:יישובים שהוקמו ב-1876
Google Fit

**Google Fit** (בתרגום לעברית: גוגל בכושר) היא פלטפורמה ויישומון מעקב בריאותי שפותח על ידי חברת גוגל עבור מערכת ההפעלה של אנדרואיד. **Google Fit** פועלת לפי חיישנים על מנת לעקוב אחר הפעילות של המשתמש או המכשיר הנייד על מנת להקליט את הפעיליות הגופניות (כגון הליכה, או רכיבה על אופניים), הנמדדות כיעדי כושר של המשתמש.האפליקציה מספקת תצוגה מקיפה של הפעילות הגופנית הכוללת של המשתמש. שותפי האפליקציה הם נייקי, HTC, LG, Withings, מוטורולה, Runtastic, MoovStudio ו-RunKeeper. המשתמש יכול לבחור ולשתף את נתוני הכושר שלו.

האפליקציה הוכרזה בכנס Google I/O ב--25 ביוני 2014, זמן קצר לאחר שחרורו של ממשק iOS 8 של חברת אפל, אשר ידועה כחברה מתחרה. Google Fit הושקה לציבור ב-28 באוקטובר 2014 והיא זמינה לכל מכשירי האנדרואיד שפועלים בגרסה 4.0 ומעלה.

האפליקציה מאפשרת למשתמש להגדיר יעדי כושר (כגון ריצה 5 פעמים בשבוע, ביצוע 10,000 צעדים ביום), הנתונים באפליקציה מוצגים ב-4 טורים, זמן הפעילות, מרחק שבו בוצעה הפעילות, הקלוריות שנשרפו במהלך הפעילות וכמות הצעדים בפעילות. באפליקציה קיים כמו כן ממשק הנקרא "ציר זמן" שמאפשר למשתמש לבדוק את הפעילות הגופנית שלו לפי תאריכים. היישום תואם באופן מלא לשעון Android Wear, וניתן להשתמש בו בסמארטפונים באופן עצמאי. על מנת להירשם לאפליקציה נדרש חשבון גוגל. האפליקציה עצמה היא חינמית.

## ראו גם
* HealthKit
* Sports Tracker

## קישורים חיצוניים
* 

## הערות שוליים

קטגוריה:גוגל
קטגוריה:תוכנות שהושקו ב-2014
בריאות (אפל)

**HealthKit** (בתרגום לעברית: בריאות) היא פלטפורמה ויישומון מעקב בריאותי שפותח על ידי חברת אפל עבור מערכת ההפעלה של iOS. האפליקציה כוללת ממשק API. זמן קצר לאחר שחרורו של מערכת ההפעלה, iOS 8 ב-17 בספטמבר 2014, החברה הסירה את כל האפליקציות התואמות ל-HealthKit מחנות היישומים שלה על מנת לתקן באג שגרם לבעיות בטלפונים הניידים ולמזהה טביעת אצבע.

עם פרסום ה-iOS 8.0.2 ב-26 בספטמבר 2014, שחררה חברת אפל את האפליקציה. בימים הראשונים שלאחר השקת האפליקציה, נאמרו ביקורות רבות עקב היעדרות של היישומים התואמים לאפליקציה, ספירה לא תקינה ועוד. בסופו של דבר, חברת אפל תיקנה את כל הבעיות הללו בעזרת עדכון תוכנה. ביולי 2016, משתמשי ה-iOS 10 המתגוררים בארצות הברית, נרשמו לאפליקציה על מנת לתרום איברים, עיניים ורקמות.

האפליקציה פועלת בעזרת חיישנים על מנת לעקוב אחר הפעילות של המשתמש ועל מנת להקליט או הפעילות הגופנית שלו. האפליקציה מספקת תצוגה מקיפה של הפעילות הגופנית הכוללת של המשתמש. האפליקציה מודדת את זמן, מרחק, צעדים וקלוריות בעת ביצוע הפעילות. באפליקציה ממשק נוסף המודד את שעות השינה של המשתמש.

## ראו גם
* google fit
* Samsung Health

## קישורים חיצוניים

* 

## הערות שוליים

קטגוריה:תוכנות שהושקו ב-2014
קטגוריה:אפליקציות ייחודיות למכשירי חברת אפל
Google Fonts

**Google Fonts** (בתרגום לעברית: גוגל גופנים) הוא אתר אינטרנט בבעלות חברת גוגל המשמש כספרייה חינמית הכוללת מעל 800 גופנים בשפות שונות

האתר זמין עבור משתמשי Android. האתר הושק בשנת 2010, עודכן בשנת 2011 ושוחרר לציבור הרחב ב-2016. רוב הגופנים באתר משוחררים תחת רישיון OFL. בעוד שחלקם משוחררים תחת רישיון אפאצ'י. האתר מופץ על ידי SkyFonts וחברת אדובי. בעבר נקרא האתר "גוגל וובפונטס". השירות הוא חינמי ללא צורך הרשמה לאתר.

## קישורים חיצוניים

* 

## הערות שוליים

קטגוריה:גוגל
קטגוריה:אתרי אינטרנט שהושקו ב-2010
מאסטרס (סנוקר)

**המאסטרס** (באנגלית: **The Masters**) הוא טורניר סנוקר מקצועני, ללא דירוג, ועל בסיס הזמנה של שחקנים, המתקיים מדי שנה ברציפות בעיר לונדון, בחודש ינואר (בעבר נערך גם בחודש פברואר), הנערך לראשונה בשנת 1975. בטורניר משתתפים 16 שחקנים בלבד: אלוף המאסטרס של השנה שעברה, אלוף העולם בסנוקר הנוכחי בעת הטורניר, ו-16 השחקנים המדורגים בעולם בעת הטורניר (14 או 15 המדורגים הראשונים בעולם אם אלוף המאסטרס של השנה שעברה ו/או אלוף העולם הנוכחי אינם נכללים בין 16 השחקנים המדורגים בעולם בעת הטורניר. בנוסף, אם שחקנים מחסרים הגעה לטורניר, ניתן להשלים שחקנים המחסירים הגעה, על ידי הזמנת שחקנים אחרים לפי סדר הדירוג העולמי, כדי שמספר המשתתפים ההתחלתי בטורניר יהיה 16).

הטורניר נערך בשיטת נוק-אאוט (המנצח עולה לשלב הבא, והמפסיד יוצא מהתחרות באופן סופי), כאשר הראשון שמנצח במשחק אחד שישה משחקונים עולה לשלב הבא (הטוב מ-11 משחקונים אפשריים). במשחק הגמר, הראשון שמנצח עשרה משחקונים זוכה בטורניר (הטוב מ-19 משחקונים אפשריים). הטורניר נערך במשך שמונה ימים.

הטורניר הוא אחת משלוש התחרויות החשובות והיוקרתיות ביותר בעולם הסנוקר - טורנירי "הכתר המשולש" (באנגלית: Triple Crown), יחד עם אליפות העולם בסנוקר ואליפות בריטניה, והוא טורניר הסנוקר השלישי בחשיבותו בעולם.

משנת 2012 ועד היום, הטורניר מתקיים באולם "אלכסנדרה פאלס" (Alexandra Palace), שבעיר לונדון, אשר הוקם בשנת 1875, לעיני 2,000 צופים בהיכל.

שיאן מספר הזכיות בטורניר בכל הזמנים הוא רוני או'סאליבן, עם שמונה זכיות במספר. בנוסף, או'סאליבן הוא גם שחקן הסנוקר הצעיר ביותר בכל הזמנים שזכה בטורניר (גיל 19 ו-69 ימים. מאסטרס 1995) וגם שחקן הסנוקר המבוגר ביותר בכל הזמנים שזכה בטורניר (גיל 48 ו-40 ימים. מאסטרס 2024). שיאן מספר הזכיות הרצופות בטורניר בכל הזמנים הוא סטיבן הנדרי, עם חמש זכיות רצופות בשנים 1989, 1990, 1991, 1992 ו-1993.

שיאן ההופעות בגמר טורניר המאסטרס בכל הזמנים הוא רוני או'סאליבן, עם 14 הופעות במספר.

טורניר המאסטרס הבא יערך בין ה-10 ל-17 בינואר 2027, והפרס המוענק לזוכה בו הוא 350 אלף פאונד.

אלוף המאסטרס הנוכחי הוא קיירן וילסון (2026).

טורניר המאסטרס משודר באופן ישיר ומלא ברשת ה-BBC הבריטית וכן על ידי יורוספורט.

## קישורים חיצוניים
* 

קטגוריה:ביליארד
קטגוריה:לונדון: תחרויות ספורט
רוז מקייבר

**פרנסס רוז מקייבר** (באנגלית: **Frances Rose McIver**; נולדה ב-10 באוקטובר 1988) היא שחקנית ניו זילנדית, המוכרת בעיקר בשל כיכובה בסדרה "איי זומבי" בתור ליב מור ובסדרה "עד עצם היום הזה" בתור טינקר בל. וגם בתור אמבר מור בסרטי "נסיך חג המולד".

## ביוגרפיה
מקייבר נולדה באוקלנד, ניו זילנד אביה ג'ון ג'ורג' וויטפילד "מאק" מקייבר הוא צלם ואמהּ אן "אנני" (לבית קוני), היא אמנית. למקייבר אח הבוגר ממנה, פול מקייבר, הוא מוזיקאי ושחקן לשעבר. למדה בלט וג'אז עד גיל 13. היא למדה באוניברסיטת אוקלנד ולמדה פסיכולוגיה ובלשנות אך לא סיימה את התואר.

מקייבר היא שגרירה של חברת התעופה אמירטס.

## פילמוגרפיה
### טלוויזיה

ממוזער|253x253 פיקסלים|מקייבר, 2016

### קולנוע

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה ניו זילנדיות
קטגוריה:שחקניות ילדות ניו זילנדיות
קטגוריה:ניו זילנדיות שנולדו ב-1988
קיקול

**קיקול** (בפולנית: **Kikół**; ביידיש: **קיקל**) הוא כפר במחוז ליפנו בפרובינציית קויאוויה-פומרניה בפולין. הכפר ממוקם על גדות אגם קיקול , במרחק של 9.5 קילומטרים צפון-מערבית לעיירה ליפנו, בירת המחוז. בכפר מתגוררים 2,241 תושבים (נכון ל-2011).

## היסטוריה
הכפר קיים כבר מימי הביניים, אז הייתה בו טירה. האזכור המפורש הראשון של טירת קיקול הוא משנת 1236, אך הטירה חרבה כמה עשורים לאחר מכן במהלך פלישה של הטווטונים. הכפר החליף ידיים וחרב כמה פעמים במאות שלאחר מכן.

הכפר התפתח וב-1791, לאחר כמה עשורים של פעולות למען המהלך מטעם השליטים האזוריים, הוענק לקיקול מעמד של עיירה. כעבור שנים ספורות, בעקבות חלוקת פולין, העיירה סופחה לפרוסיה. ב-1807 היא עברה לשליטת דוכסות ורשה, שכעבור שנים ספורות סופחה על ידי האימפריה הרוסית במסגרת פולין הקונגרסאית.

ב-1867 קיקול איבדה את הזכויות העירוניות שלה וחזרה להיות כפר. הכפר עבר תהליכי תיעוש, בעיקר בתקופה שבין שתי מלחמות העולם. בשנים 1939–1945, במהלך מלחמת העולם השנייה, הכפר היה נתון תחת כיבוש גרמניה הנאצית.

לאחר המלחמה הכפר השתייך לפרובינציית בידגושץ' . בעקבות רפורמה בשלטון המנהלי של פולין ב-1975 הוא עבר לפרובינציית ולוצלאווק  ובעקבות רפורמה נוספת ב-1999 הוא עבר לקויאוויה-פומרניה.

## הקהילה היהודית
ראשיתה של הקהילה היהודית במקום באמצע המאה ה-18, במקביל למעבר של קיקול ממעמד של כפר למעמד של עיירה. העדות הראשונה לקהילה מסודרת במקום היא משנת 1765. הקהילה התפתחה לקראת סוף המאה ותחילת המאה ה-19 והוקמו בה בית קברות יהודי , בית כנסת ומקווה.

הקהילה כללה גם יהודים מכמה יישובים בסביבה ובשלב מסוים בחצי הראשון של המאה ה-19 המוקד שלה עבר ללוביץ' . למרות זאת הקהילה המשיכה להתפתח, וב-1856 נמנו בה 402 יהודים מתוך 506 תושבים, כ-79% מכלל האוכלוסייה.

בעשורים שלאחר מכן חלה ירידה הדרגתית באוכלוסייה היהודית, בעיקר בגלל הגירה למקומות אחרים: ב-1897 נמנו בה 347 יהודים מתוך 879 (כ-39%), וערב השואה הקהילה הצטמצמה לכדי 200 יהודים בלבד. בתקופה הזו רוב היהודים עסקו במסחר, בעיקר בעץ.

ב-1940, לאחר תחילת הכיבוש הנאצי, כל היהודים גורשו מקיקול, רובם לגטו ורשה. מבני הקהילה, בהם בית הכנסת ובית הקברות, נחרבו במהלך המלחמה.

## קישורים חיצוניים

* 
* 
* 
* 
* קיקול באתר מרכז מורשת יהדות פולין

## הערות שוליים

קטגוריה:קויאוויה-פומרניה: יישובים
קטגוריה:קויאוויה-פומרניה: עיירות יהודיות
עוז נוי

**עוז נוי** (נולד ב-1972) הוא גיטריסט ג'אז-פיוז'ן ופאנק אמריקאי-ישראלי הפועל בניו יורק.

## ביוגרפיה

נוי נולד בישראל למנחם וצילה נוי, ולו שלושה אחים: דרור, גיל, וניר. הוא התחיל ללמוד לנגן בגיטרה בגיל 13. כבר בגיל ההתבגרות החל את הקריירה המוזיקלית שלו כחבר להקות שונות, שבמהלכן הוקלטו הקלטות הסטודיו הראשונות שלו. הוא ניגן עם יעל לוי, דני סנדרסון, אריאל זילבר, מאיר בנאי, מזי כהן, שלמה ארצי ובלהקה של תוכנית הבידור של דודו טופז.

ב-1996, כשהיה בן 26, נוי החליט לעבור לניו יורק כדי לפתח את הקריירה שלו, במהלכה שיתף פעולה עם אומנים רבים.

## דיסקוגרפיה
### אלבומי סולו
* 2005: *Ha!* (Magna Carta)
* 2006: *Oz Live* (Magnatude Records)
* 2007: *Fuzzy* (Magnatude Records)
* 2009: *Schizophrenic* (Magna Carta)
* 2011: *Twisted Blues, Vol. 1* (Abstract Logix)
* 2014: *Twisted Blues, Vol. 2* (Abstract Logix).
* 2016: *Who Gives a Funk* (Abstract Logix)
* 2017: Ozone Squeeze (Abstract Logix)
* 2019: Booga Looga Loo (Abstract Logix)
* 2020: *Snapdragon* (Abstract Logix)
* 2022: *Riverside* with Ugonna Okegwo, Roy Marchia

## קישורים חיצוניים

* 

* 
* טוקבק פרק מס׳ 8 - עוז נוי Oz Noy באתר YouTube 

## הערות שוליים

קטגוריה:מוזיקאים ישראלים
קטגוריה:מלחינים ישראלים
קטגוריה:גיטריסטים ישראלים
קטגוריה:נגני ג'אז: גיטריסטים
קטגוריה:מוזיקאים אמריקאים
קטגוריה:מלחינים אמריקאים במאה ה-21
קטגוריה:מלחינים אמריקאים במאה ה-20
קטגוריה:גיטריסטים אמריקאים
קטגוריה:מהגרים מישראל לארצות הברית
קטגוריה:ישראלים שנולדו ב-1971
קטגוריה:אמריקאים שנולדו ב-1971
פורט סעיד (מחוז)

**מחוז פורט סעיד** (בערבית: **محافظة بورسعيد**) הוא מחוז בצפון מרכז מצרים השוכן על גדות תעלת סואץ ובחלקו הצפוני לחופי הים התיכון ובירתו היא העיר פורט סעיד. זהו המחוז השני הקטן במצרים, אחרי מחוז לוקסור.

במחוז קיימות שתי ערים בלבד, פורט סעיד ופורט פואד וכמעט כל תושבי המחוז מתגוררים בהן. במחוז קיים נמל ים בעיר פורט סעיד המשמש לסחורות ולתיירות.

## היסטוריה

### אסון הכדורגל

בפברואר 2012 במהלך משחק כדורגל התרחשו מהומות אלימות לאחר פריצת אוהדים לכר הדשא, במהלך המהומות נהרגו 74 בני אדם ונפצעו למעלה מ-500.

## כלכלה
במחוז פועלים חמישה אזורי תעשייה הכוללים אחסון סחורות ושינוע לוגיסטי.
ב-2015 התגלו סמוך לפורט סעיד מרבצי גז בהיקף גדול אשר מופעלים על ידי חברת האנרגיה האיטלקית Eni .
מלבד התעשייה, חלק נכבד מהכלכלה במחוז מבוסס על תיירות. בין השאר, נמצאים במחוז: מוזיאון עתיקות, מוזיאון צבאי ומוזיאון לאומנות מודרנית, פסל לספס, המגדלור של פורט סעיד  ואתרים ארכאולוגיים כדוגמת העיר העתיקה פלוסיום.

## קישורים חיצוניים

* 

קטגוריה:מצרים: מחוזות
חור הגדגד

ממוזער|מפה של נדודי בני ישראל משנת 1641
**חֹר הַגִּדְגָּד** (או "הגדגד". בכתבי יד אחרים מופיע גם בשם "הר הגדגד" ובהעתק השומרוני: "גדגדה") הוא שמו של מקום הנזכר במקרא כאחת מהתחנות של בני ישראל במסעם ממצרים.

## במקרא
האתר נזכר פעמיים בתנ"ך; שתיהן בהקשר של תחנות בני ישראל במדבר. בספר במדבר המקום מכונה "חור הגדגד": , ובספר דברים מכונה "גדגדה": .

במקורות חיצוניים מזמן המקרא מופיע שם דומה; ברשימת שישק הראשון, מלך מצרים במאה ה-10 לפנה"ס, מופיע אתר בשם "אלגד" (הרשימה נמצאת בכרנך, בתחריט על הקיר הדרומי של מקדש אמון).

## זיהוי המקום
ממוזער|הר כרכום. אחת ההשערות לזיהוי "חור הגדגד
אין הצעה ברורה לזיהוי המקום, אך ניתנו לכך מספר השערות. ישעיהו פרס זיהה את המקום כהר כרכום הנקרא בערבית "גַ'בַּל עִידֵיד", שבקרבת הר פארן - בין אל בִּירֵין לבין עֵין אל-טַאבֶּה (מעיין הנמצא בסבח'ת א-טאבה, מקום המזוהה לדעת חלק מהחוקרים כיטבתה). עמנואל ענתי העלה כי במקום קיימים ממצאים רבים מתקופה הזהה לתקופת נדודי בני ישראל במדבר (מה שהביא אותו, בין היתר, לדעת מיעוט כי המקום הוא הר סיני), ויש הרואים כי ניתן ללמוד מכך על שהותם הממושכת של בני ישראל בחור הגדגד. לדעת לגראנז' ואַבֶל הכינוי גדגד מקורו בשם המקום ואדי עַ'צַ'אעֶץ', הנכנס לנחל פארן והשוכן צפונית לכונתילה. חוקר המקרא מרטין נות מזהה את המקום עם ביר ג'דיד הממוקמת כ-40 ק"מ צפונית לאל-ח'רדה.

## אטימולוגיה
את השם גדגד ניתן לקשר עם המילה הערבית "ג'דג'ד" (جدجد) שפירושה קרקע שטוחה וקשה, או בהקשר אל האל גד.

יש המציעים כי הקידומת "חור" יכולה להיות קשורה לשם "חורי" המופיע במקרא באזור הר שעיר. אפשרות נוספת היא על דמיון המילה "נקב" (نقب) בערבית, שפירושה מעבר בין הרים.

## בתרבות
הפיליטון "אצבע אלקים היא" של א"נ עזריקם שהודפס במאסף "הלבנון", עוסק בעיירה (דמיונית) בשם "חור הגדגד" שבתחום המושב.

## הערות שוליים

קטגוריה:נדודי בני ישראל במדבר: אתרים
מצוות אנשים מלומדה

**מצוות אנשים מלומדה** הוא ביטוי שמתייחס למעשים אשר נעשים מתוך הרגל באופן אוטומטי, שלא מתוך מחשבה או כוונה בעשיית המעשה.

## מקור ופירוש הביטוי
כינוי זה מקורו על פי הפסוק בספר ישעיהו כאשר הנביא ישעיה מוכיח את עם ישראל שבעבור עוון זה תילקח מהם החכמה והבינה: .

המילה 'מלומדה' נמצא גם בדברי הנביא: .

שם מסביר המלבי"ם כך: 

## מצוות צריכות כוונה

כאשר קיום המצווה מתבצע כאשר כך שבכל פעם מחדש מכוון המקיים את מחשבותיו להתאחדות עם השכינה מחד, ומקפיד על שמירת כל פרטי ודקדוקי המצווה מאידך, מונע ממנו שקיעה בתוך שיגרה, ולא להגיע למצב של מצוות אנשים מלומדה.

ברש"י הביא בשם מדרש תנחומא בביאורו על הפסוק מספר דברים: "הַיּוֹם הַזֶּה, ה' אֱלֹהֶיךָ מְצַוְּךָ לַעֲשׂוֹת אֶת-הַחֻקִּים הָאֵלֶּה--וְאֶת-הַמִּשְׁפָּטִים; וְשָׁמַרְתָּ וְעָשִׂיתָ אוֹתָם, בְּכָל-לְבָבְךָ וּבְכָל-נַפְשֶׁךָ" - בכל יום יהיו בעיניך חדשים, כאילו בו-ביום נצטוית עליהם.

## ראו גם
* כוונה (יהדות)
* מצוות צריכות כוונה

## לקריאה נוספת

* קבע ההפך מתחנונים - מצוות אנשים מלומדה, הרב מינצברג באתר דעת
* 

## קישורים חיצוניים
* מצוות אנשים מלומדה - הרב אמנון יצחק באתר יוטיוב

## הערות שוליים

קטגוריה:ניבים וביטויים תנ"כיים
קטגוריה:מושגים ביהדות
קטגוריה:כללי המצוות
גרג מקיו

**גרג מקיו** (באנגלית: **Greg McHugh**; נולד ב-5 בינואר 1980) הוא שחקן ותסריטאי סקוטי. מקיו הוא היוצר, הכותב וכוכב הסדרה הקומית "Gary: Tank Commander" של ערוץ BBC1. הוא שיחק בתפקיד הווארד בסדרה הקומית "בשר טרי" של ערוץ 4.

## ביוגרפיה
גרג מקיו נולד במורנינגסייד שבעיר אדינבורו שבסקוטלנד. אביו היה עובד מדינה ואימו הייתה מורה. הוא הצעיר במשפחה בת שלושה בנים.

מקיו למד בבית ספר היסודי סנט פיטר, ואחר כך בבית ספר התיכון St Thomas of Aquin. הוא למד מינהל עסקים באוניברסיטת סטירלינג, ולמד משחק באקדמיה הסקוטית המלכותית למוזיקה ודרמה בגלאזגו.

מקיו הופיע בתפקיד קטן בפרק "Faimly" בסדרה הקומית "Still Game" בדמות חבר המבקר חולה השוכב לצדו של וינטון אינגרם.
בסרט הטלוויזיה "Not Safe for Work" שיחק מקיו בתפקיד ג'וש אלווי.

ב-2010 הופיע מקיו בפרק "Don the Musical" בסיטקום "How Not to Live Your Life". הוא שיחק בתפקיד רנדי, שחקן בתיאטרון חובבים המגלם את דמותו של צ'ארלי באביט בגרסת המחזמר של "איש הגשם". עוד ב-2010 השתתף בשני פרקים של הסדרה "Rab C. Nesbitt" בתפקיד ליאם.

ב-2011 הופיע מקיו בתוכנית ההתרמה "Red Nose Day" בה דיווח על גיוס הכספים בסקוטלנד שנערך עבור הקומיק ריליף.

על כתיבת התסריט לסדרה " Gary: Tank Commander" היה מקיו מועמד לפרס באפט"א הסקוטי.
בין 2011 ל-2016 כיכב מקיו בתפקיד הווארד בסדרה הקומית של ערוץ 4 "בשר טרי".
ב-2013 הופיע מקיו במיני-סדרה "Dates" של ערוץ 4.
עוד ב-2013 שיחק בפרק ספיישל חג המולד של הסדרה " Bad Education" בתפקיד הומלס בשם בונהד.

ב-2014 הופיע מקיו בתפקיד מלקולם בסרט "Marvellous" של ה-BBC.
מ-6 בדצמבר 2014 עד 11 בינואר 2015 שיחק מקיו בתפקיד סמי בהפקה מוזיקלית (pantomime) של "פיטר פן" בתיאטרון קינג'ס בגלאזגו.

ב-2016 וב-2017 גילם מקיו את אדי סקוט בסדרת הדרמה "סוג א'" של ערוץ BBC One.

מה-20 עד 22 באוקטובר 2016 שיחק שוב בתפקיד גארי בהפקה בימתית של הסיטקום "Gary: Tank Commander" באולם ההידרו בגלאזגו.

### חיים אישיים
מקיו חי בהוב שבמזרח סאסקס עם אשתו קייטי. לבני הזוג יש שני ילדים.

## פילמוגרפיה

### תפקידים בתיאטרון

## קישורים חיצוניים

## הערות שוליים

קטגוריה:תסריטאי טלוויזיה בריטים
קטגוריה:שחקני קולנוע וטלוויזיה סקוטים
קטגוריה:שחקני תיאטרון סקוטים
קטגוריה:בוגרי הקונסרבטוריון המלכותי של סקוטלנד
קטגוריה:בריטים שנולדו ב-1980
דאג בורגום

**דאגלס ג'יימס "דאג" בורגום** (באנגלית: **Douglas James "Doug" Burgum**; נולד ב-1 באוגוסט 1956) הוא יזם, נדבן ופוליטיקאי אמריקאי המכהן כמזכיר הפנים של ארצות הברית בממשלו השני של הנשיא דונלד טראמפ, החל מפברואר 2025. בין השנים 2016–2024 כיהן כמושל ה-33 של מדינת דקוטה הצפונית. בשנת 2024 התמודד לנשיאות ארצות הברית בבחירות המקדימות לנשיאות במפלגה הרפובליקנית, אך פרש כעבור חודשים אחדים.

## ביוגרפיה
בורגום נולד בעיר ארתור שבדקוטה הצפונית, בנם של קת'רין (לבית קילבורן) וג'וזף בויד בורגום. סיים תואר ראשון בשנת 1978 באוניברסיטת המדינה של דקוטה הצפונית. כשנתיים לאחר מכן, בשנת 1980, הוא סיים את לימודי התואר השני במנהל עסקים באוניברסיטת סטנפורד. בורגום החל לעסוק במסחר בשנת 1983. בשנים 2001–2006 מילא תפקידים בכירים בחברת מיקרוסופט. בנוסף על כך, בורגום שימש כחבר המועצה המייעצת לבית הספר למנהל עסקים של אוניברסיטת סטנפורד. בשנת 2008 הקים קרן פילנתרופית על שמו אשר מתמקדת בענייני נוער, חינוך ובריאות.

בשנת 2016 הכריז בורגום על כוונתו להתמודד על תפקיד מושל דקוטה הצפונית. באפריל זכה במועמדותה של המפלגה הרפובליקנית עם כ-59% מהקולות. הבחירות התקיימו ב-8 בנובמבר, ובהן בורגום זכה בכ-76% מהקולות. הוא הושבע לתפקיד ב-15 בדצמבר 2016 וסיים את תפקידו כמושל דקוטה הצפונית ב-15 בדצמבר 2024.

ב-7 ביוני 2023 הודיע על התמודדתו בפריימריז לקראת הבחירות לנשיאות ארצות הברית 2024 מטעם המפלגה הרפובליקנית, לאחר מספר חודשים, ב-4 בדצמבר 2023, הודיע בורגום על פרישתו מהמרוץ לנשיאות. והביע תמיכה במועמדותו של דונלד טראמפ לנשיאות.

ב-14 בנובמבר 2024 לאחר ניצחונו בבחירות לנשיאות ארצות הברית הודיע הנשיא הנבחר, דונלד טראמפ כי בחר בבורגום לתפקיד מזכיר הפנים בממשלו השני. ב-30 בינואר 2025 אישר הסנאט של ארצות הברית את מינויו לתפקיד מזכיר הפנים ברוב של 79 מול 18..

## קישורים חיצוניים

* 

## הערות שוליים

קטגוריה:אמריקאים ילידי דקוטה הצפונית
קטגוריה:אנשי עסקים אמריקאים
קטגוריה:בוגרי אוניברסיטת המדינה של דקוטה הצפונית
קטגוריה:בוגרי בית הספר לעסקים של אוניברסיטת סטנפורד
קטגוריה:מושלי דקוטה הצפונית
קטגוריה:מושלי מדינות ארצות הברית מהמפלגה הרפובליקנית
קטגוריה:מזכירי הפנים של ארצות הברית
קטגוריה:חברי הקבינט של ארצות הברית בממשל דונלד טראמפ השני
קטגוריה:אמריקאים שנולדו ב-1956
Dongfeng CA71

ממוזער|300px| דגם ה"Simca vedette " עליה מבוסס דגם ה"Dongfeng CA71"
**Dongfeng CA71** היא מכונית סלון מתוצרת יצרנית הרכב הסינית **FAW Group''  (שם מלא: "FAW Group Corporation", בסינית: "第一汽车集团") אשר יוצרה בשנת 1958.

דגם ה-"Dongfeng CA71" היה הדגם הראשון של מכונית נוסעים שיוצרה בסין.

## "Dongfeng CA71"
 
* 4 דלתות
* יוצרו כ-30 יחידות
* דגם ה-"Dongfeng CA71" התבסס על דגם ה"Simca Vedette" , מתוצרת סימקה הצרפתית, אשר יוצר בין השנים 1954–1961מנוע נלקח ברישיון מדגם מרצדס-בנץ W120 של יצרנית הרכב הגרמנית מרצדס-בנץ (מנוע מסוג "Mercedes-Benz M121 engine")

## ראו גם
* מכונית סלון

## קישורים חיצוניים

* 

## הערות שוליים

קטגוריה:דגמי מכוניות שהושקו ב-1958
קטגוריה:מכוניות סלון
קטגוריה:כלי רכב המיוצרים בסין
ג'ון קרני

**ג'ון קרני** (באנגלית: **John Carney**; נולד ב-20 במאי 1956) הוא פוליטיקאי אמריקאי המכהן כראש עיריית וילמינגטון מאז ינואר 2025. בין השנים 2017–2025 כיהן כמושל דלאוור מטעם המפלגה הדמוקרטית. בשנים 2001–2009 שימש כסגן המושל ובשנים 2011–2017 ייצג את דלאוור בבית הנבחרים של ארצות הברית.

## ביוגרפיה
קרני נולד ב-20 במאי 1956 בוילמינגטון, שבצפון דלאוור. סביו וסבתו היגרו לארצות הברית מאירלנד. סיים את לימודיו בדארטמות' קולג' בשנת 1978. לאחר מכן עבד כמאמן פוטבול ולמד מנהל ציבורי באוניברסיטת דלאוור.
קרני נבחר לסגן מושל המדינה בשנת 2000 וכיהן בתפקיד זה עד שנת 2009. במסגרת תפקיד זה כיהן קרני כיושב ראש ועדת החנינות וועדת הבריאות של המדינה. הוא פעל רבות למען מניעת עישון במרחבים הציבוריים וחינוך מונע עישון לבני נוער. בשנת 2008 ניסה להתמודד בפריימריז הדמוקרטים לג'ק מרקל. זאת למרות שזכה לתמיכה מצד רוב הממסד.

בשנת 2010 היה קרני למועמד הדמוקרטי לבית הנבחרים. בבחירות, שהתקיימו ב-2 בנובמבר קרני ניצח עם כ-56.78% מקולות הבוחרים. הוא נכנס לתפקידו ב-3 בינואר 2011. ב-6 בנובמבר 2012 קרני ניצח בבחירות נוספות עם כ-64.4% מהקולות. הוא נבחר לכהונה שלישית ב-4 בנובמבר 2014 עם כ-59.26% מההצבעות. הוא כיהן בוועדה לשירותים פיננסים, ובוועדות המשנה לשוק ההון ומפעלים ממשלתיים, המדיניות המוניטרית והמסחר, ופיקוח וחקירות.

בבחירות למושל המדינה שהתקיימו ב-8 בנובמבר 2016, נבחר קורני לתפקיד עם רוב של כ-58.3%. בבחירות 2024, לא התמודד קרני לתקופת כהונה נוספת בשל הגבלת כהונה, ובחר להתמדוד לראשות עיריית וילמינגטון. ב-7 בינואר 2025 התפטר מתפקידו כמושל כדי להיכנס לתפקידו כראש העירייה, וסגניתו בת'אני הול-לונג החליפה אותו בתפקיד עד להשבעתו של מאט מייר.

## קישורים חיצוניים

* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אמריקאים ילידי דלאוור
קטגוריה:אמריקאים ממוצא אירי
קטגוריה:בוגרי דארטמות' קולג'
קטגוריה:בוגרי אוניברסיטת דלאוור
קטגוריה:חברי בית הנבחרים של ארצות הברית מדלאוור
קטגוריה:סגני מושלי דלאוור
קטגוריה:מושלי דלאוור
קטגוריה:מושלי מדינות ארצות הברית מהמפלגה הדמוקרטית
קטגוריה:וילמינגטון (דלאוור): אישים
קטגוריה:ראשי עיריות בדלאוור
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:אמריקאים שנולדו ב-1956
מיוריטיק

**מיוריטיק** (**Ciobănesc Românesc Mioritic**) הוא אחד מגזעי כלב הבית.
השם נגזר מהמילה הרומנית "mioară" שמשמעה כבשה.

## היסטוריה של הגזע
מקורו של כלב רועים מגזע מיוריטיק הוא בהרי הקרפטים שברומניה, שם משמשים הכלבים לשמירה על עדרי הצאן. המיוריטיק הוא גזע כלבים רומני עתיק יומין הנפוץ בעיקר באזורי סיביו ובראשוב. נראה כי מקורות הגזע הזה הם כלבים הדומים לרועה המיוריטיק שלוו את השבטים הטטרים והובאו על ידם לצפון הים השחור ומסביב לים הכספי, משם התפשט הגזע למולדובה ולרומניה. כיום, הכלב פופולרי ברומניה הן בשל מראהו המרשים והן בשל אומץ ליבו.

## מבנה כללי והתנהגות
כלבי רועים מיוריטיק הם בעלי חיים גדולים להפליא עם גוף מלבני ארוך ואתלטי. משקל המיוריטיק הוא 35 - 70 ק"ג, וגובהו 65 - 75 ס"מ. פרוותו ארוכה וצפופה והיא עשויה להיות במגוון צבעים - לבן/ שחור או אפור, לבן/קרם. הכלב נוטה להיות זהיר מטבעו בפוגשו אנשים לא מוכרים, מאחר שתפקידו להגן על עדרים מפני איומים פוטנציאליים אשר כוללים זאבים, שועלים ודובים. המיוריטיק זקוק לפעילות ספורטיבית יומיומית של הליכה ארוכה.

## ראו גם
* כלבי רועים
* כלב רועים בלגי
* כלב רועים אוסטרלי
* קבוצות הפדרציה הבינלאומית לכלבנות
ממוזער

## קישורים חיצוניים

*  ROMANIAN MIORITIC SHEPHERD DOG, באתר הפדרציה הבינלאומית לכלבנות 

קטגוריה:כלבי רועים
הגלקסיה הננסית כלבי ציד I

**הגלקסיה הננסית כלבי ציד I** היא גלקסיה ננסית אליפסואידית שנמצאת בקבוצת הכוכבים כלבי ציד במרחק של כ-710,000 שנות אור ממערכת השמש והיא אחת מגלקסיות הלוויין הרחוקות ביותר של שביל החלב. הגלקסיה התגלתה בשנת 2006 כאזור עם צפיפות גבוהה של כוכבים עמומים עם בהירות נראית מדרגה 13.1, כ-8 מעלות מדרום-מזרח לכוכב קור קרולי, אך בשל בהירותה הנמוכה והיותה למעשה אזור עשיר בכוכבים עמומים ביחס לסביבה, לא ניתן לצפות בה ישירות.

## מאפיינים
גודלה הזוויתי של הגלקסיה הוא כ-18 דקות קשת שממרחקה שקול לקוטר של כ-3,680 שנות אור. מסתה מוערכת בכ- מסות שמש, כ-100 מיליוניות ממסת שביל החלב, אך מסת הכוכבים הנראים שבה היא רק כ-14,000 מסות שמש, ונראה שהיא מורכבת בעיקר מחומר אפל שטיבו אינו ידוע. עוצמת ההארה הכוללת שלה היא פי 250,000 מעוצמת ההארה של השמש, והמתכתיות של כוכבי הגלקסיה היא כמאית מזאת של השמש, מה שמראה שכוכבי הגלקסיה הם זקנים יחסית לכוכבי שביל החלב וכבר מיליארדי שנים שלא מתרחשת בה יצירה של כוכבים חדשים.

## קישורים חיצוניים
* 

## הערות שוליים

קטגוריה:קבוצת הכוכבים כלבי ציד
כלבי ציד I
כלבי ציד I
בארות בני יעקן

ממוזער|מפה של נדודי בני ישראל משנת 1641
**בארות בְּנֵי-יַעֲקָן** או **בני יעקן** הוא שמו של מקום הנזכר במקרא כאחת מתחנות (ה-28 במספר) בני ישראל במסעם לאחר יציאת מצרים. במדרש מבואר כי במקום הזה התרחשה מלחמה כבדה בין בני שבט לוי לבין אלו מבני ישראל שביקשו לחזור למצרים.

האתר נזכר מספר פעמים בתנ"ך, כולן בהקשר של תחנות בני ישראל במדבר. כגון הנאמר בספר במדבר: .

## סדר המסעות
בתלמוד התקשו בסתירת הפסוקים. בספר במדבר, כפי שהובא לעיל, נאמר שבני ישראל נסעו ממוסרות לבני יעקן, ואילו בספר דברים נאמר שנסעו מבני יעקן למוסרה: .

חז"ל ישבו את סתירת הפסוקים. לפיהם, לאחר מיתת אהרן בהור ההר, נסתלקו ענני הכבוד שהגנו על העם, בעקבות סילוק ההגנה הזו פחדו בני ישראל ממלחמה עם מלך ערד, ורצו לחזור למצרים. בני ישראל חזרו בפועל עד לבני יעקן, ומשם הלכו שוב למוסרה, עד שנלחמו בהם שבט לוי והחזירו אותם חזרה.

אמנם פרשנים אחרים ניסו ליישב את סתירת הפסוקים על פי הפשט:

*הרשב"ם הסביר שמשמעות הפסוק "נסעו מבארות בני יעקן מוסרה" היא שבני ישראל נסעו מבני יעקן שליד מוסרה, או מבני יעקן, לשם הגיעו ממוסרה.
*אבן עזרא כתב ש"בני יעקן" הוא מקום אחד, אך "**בארות** בני יעקן" הוא מקום אחר, והכוונה לקדש.
* רמב"ן דחה את פירוש ראב"ע, וכתב ששמות מקומות ואנשים מופיעים באופן קבוע בצורות שונות מעט במקומות שונים בתורה. לפיכך הציע ליישב את הסתירה בדרך אחרת, לפיה בחשמונה היו בארות, אך מאחר שבארות אלו שימשו את אנשי בני יעקן שהיו הולכים לאותן בארות על מנת להשקות צאנם נקרא המקום "בארות בני יעקן".

## הערות שוליים

קטגוריה:נדודי בני ישראל במדבר: אתרים
Shuanghuan Noble

**Shuanghuan Noble** היא מכונית מיקרו, 3 דלתות הצ'בק, מתוצרת יצרנית הרכב הסינית **Shuanghuan Auto**  (שם מלא: **Shijiazhuang Shuanghuan Automobile Co., Ltd**) אשר מיוצרת משנת 2004 ועד היום,

## "Shuanghuan Noble"
 
* 3 דלתות
* 4 נוסעים (2+2)
* הנעה קדמית
* מכל דלק - 38 ליטר
* ABS
* כריות  אוויר  קדמיות
* USB
* MP3
* הגה כוח
* מיזוג אוויר
* דגם "Shuanghuan Noble" דומה חיצונית לדגם "Smart Fortwo" 
* תאוצה בין 0-100 קמ"ש היא 17.1 שניות (מנוע 1,100 סמ"ק)

## תמונות

קובץ:Shuanghuan Bubble (Martin Motors) rear quarter.jpg | דגם "Shuanghuan Noble"
קובץ:Shuanghuan Bubble (Martin Motors) rear.jpg | דגם "Shuanghuan Noble"
קובץ:Shuanghuan Bubble (Martin Motors) side.jpg  | דגם "Shuanghuan Noble"
קובץ:Shuanghuan Bubble (Martin Motors) front.jpg | דגם "Shuanghuan Noble"
קובץ:Shuanghuan Noble China 2012-04-15.JPG | דגם "Shuanghuan Noble"
קובץ:Red Noble S6.JPG | דגם "Shuanghuan Noble"
קובץ:Shuanghuan Noble 01 China 2016-04-16.jpg | דגם "Shuanghuan Noble"
קובץ:Shuanghuan Noble 02 China 2016-04-16.jpg | דגם "Shuanghuan Noble"


## ראו גם
* סמארט

## קישורים חיצוניים

* 

## הערות שוליים

קטגוריה:דגמי מכוניות שהושקו ב-2004
קטגוריה:מכוניות מיקרו
קטגוריה:כלי רכב המיוצרים בסין
סעיד בן עאמר

**סעיד בן עאמר** (בערבית: سعيد بن عامر), היה סחאבי, ואחד מחבריו הקרובים של הנביא מוחמד.

## ביוגרפיה
למרות ששמו של סעיד בן עאמר כמעט שאינו מוזכר בהקשר של הצחאבה, הוא נחשב לצדיק, וליווה את הנביא מוחמד בכל מלחמותיו.

סעיד התאסלם מעט לפני קרב ח'ייבר. מאז שהוא קיבל את האסלאם ונשבע אמונים לנביא, הוא הקדיש את חייו לשירות האסלאם. על פי המסורת, היו לו כל המידות הטובות: צייתנות, מתינות, כבוד עצמי, צניעות, ענווה, רוחניות, ויראת אללה. אולם, על פי המסורת, מראהו החיצוני של סעיד לא העיד על תכונותיו. הוא נראה אדם פשוט, עני ואף מוזנח בלבושו.

כאשר עומר בן אל-ח'טאב שחרר את מועאויה הראשון מתפקידו כמושל חומס שבסוריה, הוא חיפש אדם מתאים להחליפו. הסטנדרטים של עומר למינוי מושל היו גבוהים מאוד. הוא האמין שאם מושל ביצע חטא, טעות, או הפרת אמונים כלשהי, שני אנשים יאלצו לתת את הדין אצל אללה: הוא (עומר) והמושל. חומס נחשבה לעיר שבה היו פיתויים רבים למוסלמי מאמין. לכן, עומר היה סבור שרק צדיק ומאמין יוכל להתגבר על הפיתויים של חומס. עומר הציע לסעיד את המשרה, אך סעיד סירב באומרו "אל תחשוף אותי לפיתויי הזה!". עומר השיב: "אני נשבע באללה, לא אתן לך לאכזב אותי. אתה מניח את האחריות והעול שבשלטון על הכתפיים שלי, ואז מסרב לעזור לי?". מילים אלה שכנעו את סעיד, שנסע עם אשתו הטרייה לחומס.

עומר צייד את סעיד בכסף רב, אך סעיד השתמש בכסף רק לצרכיו הבסיסיים ביותר, ואת השאר נתן לזכאה (צדקה), תוך שהוא מסתיר את הדבר מאשתו בתירוצים שונים. כשנודע לה הדבר, ולאחר שכל תירוציו לא הועילו, הצליח לשכנעה שהצדקה היא המעשה הראוי.

חומס שבתקופה ההיא הייתה מכונה "כופה השנייה". שם שביטא את נטייתם של אנשי העיר למרוד בשליט. למרות זאת, מסופר שהם אהבו את שליטם החדש סעיד, וצייתו לו.

המסורת מספרת, שעומר שמע תלונות מאנשי העיר על סעיד, וכשביקש ממנו את להסביר את מעשיו - תירץ את כל התלונות באופן שהניח את דעתו של עומר, שנוכח לדעת שסעיד הוא מאמין אמיתי.

סעיד נפטר ב-642, בשנה ה-20 להג'רה.

## הערות שוליים

קטגוריה:צחאבה
מצא את החברים שלי

**Find My Friends** (בתרגום לעברית: **מצא את החברים שלי**) הוא יישום סלולרי ושירות הניתן על ידי חברת אפל, המאפשר מעקב מרחוק אחרי מיקומם של מכשירי iOS. השירות זמין עבור מכשירים עם מערכת ההפעלה iOS 5 ומעלה. השירות הושק ב-12 באוקטובר 2011. היישום אינו מוצע עם מערכת ההפעלה הבסיסית, אך ניתן להוריד אותו במכשירים המריצים את מערכת ההפעלה iOS 8 ומעלה דרך חנות ה-App Store. האפליקציה פועלת בעזרת חיישני GPS. האפליקציה הוכרזה במהלך האירוע "Let's Talk iPhone" ב-4 באוקטובר 2011.

## גרסאות

## תכונות
באמצעות האפליקציה, משתמשים יכולים לעקוב אחר חבריהם עם מכשירי הiOS שלהם. משתמשים יכולים גם לשתף את המיקום שלהם עם האנשים שהם בוחרים. המיקום נקבע באמצעות GPS. עם העדכון החדש (4.0.1), המשתמש יכול לבקש ממשתמש אחר להציג היכן הוא נמצא. ניתן להפעיל ולכבות תכונה זו בכל עת. האפליקציה מסונכרנת עם יישומים אחרים, כגון גוגל מפות ואנשי קשר.

## ראו גם
* find my iPhone
* Life360

## קישורים חיצוניים

* 

## הערות שוליים

קטגוריה:אפליקציות ייחודיות למכשירי חברת אפל
קטגוריה:תוכנות שהושקו ב-2011